CELEX: 32010R0349
Language: ro
Date: 2010-04-23 00:00:00
Title: Regulamentul (UE) nr. 349/2010 al Comisiei din 23 aprilie 2010 privind autorizarea chelatului de cupru al analogului hidroxilat al metioninei ca aditiv furajer în hrana tuturor speciilor de animale (Text cu relevanță pentru SEE)

24.4.2010   
            
            
               RO
            
            
               Jurnalul Oficial al Uniunii Europene
            
            
               L 104/31
            
         REGULAMENTUL (UE) NR. 349/2010 AL COMISIEI
   din 23 aprilie 2010
   privind autorizarea chelatului de cupru al analogului hidroxilat al metioninei ca aditiv furajer în hrana tuturor speciilor de animale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor destinați hranei animalelor, precum și criteriile și procedurile de acordare a unei astfel de autorizații.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, s-a depus o cerere de autorizare a preparatului menționat în anexa la prezentul regulament. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea se referă la autorizarea chelatului de cupru al analogului hidroxilat al metioninei ca aditiv furajer în hrana tuturor speciilor de animale, urmând a fi clasificat în categoria „aditivi nutriționali”.
            
         
               (4)
            
            
               Din avizul adoptat de Autoritatea Europeană pentru Siguranța Alimentară (denumită în continuare „autoritatea”) la 12 noiembrie 2009 (2) și din cel adoptat la 16 aprilie 2008 (3) rezultă că chelatul de cupru al analogului hidroxilat al metioninei nu are efecte adverse asupra sănătății animalelor, a sănătății oamenilor sau asupra mediului. Conform avizului din 16 aprilie 2008, utilizarea preparatului respectiv poate fi considerată ca fiind o sursă disponibilă de cupru, iar preparatul îndeplinește criteriile pentru a fi considerat aditiv nutrițional pentru toate speciile de animale. Autoritatea recomandă luarea unor măsuri corespunzătoare pentru siguranța utilizatorilor. Ea nu consideră că sunt necesare cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului furajer în furaje, prezentat de laboratorul comunitar de referință înființat prin Regulamentul (CE) nr. 1831/2003.
            
         
               (5)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată conform precizărilor din anexa la prezentul regulament.
            
         
               (6)
            
            
               Prin Regulamentul (CE) nr. 1253/2008 al Comisiei din 15 decembrie 2008 privind autorizarea chelatului de cupru al analogului hidroxilat al metioninei ca aditiv furajer (4), preparatul respectiv a fost deja autorizat ca aditiv furajer în hrana puilor pentru îngrășat. Regulamentul respectiv ar trebui abrogat.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Preparatul menționat în anexă, aparținând categoriei „aditivi nutriționali” și grupului funcțional „compuși de oligoelemente”, este autorizat ca aditiv în hrana animalelor, în condițiile prevăzute în anexa respectivă.
   Articolul 2
   Regulamentul (CE) nr. 1253/2008 se abrogă.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 aprilie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  The EFSA Journal (2009) 7(11): 1382.
   
   
      (3)  The EFSA Journal (2008) 693, 1.
   
   
      (4)  JO L 337, 16.12.2008, p. 78.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metodă de analiză
               
               
                  Specia sau categoria de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  Conținut de element (Cu) în mg/kg de furaj complet cu un conținut de umiditate de 12 %
               
            
                  
                     Categoria aditivilor nutriționali. Grup funcțional: compuși de oligoelemente
                  
               
            
                  3b4.10
               
               
                  —
               
               
                  Chelat de cupru al analogului hidroxilat al metioninei
               
               
                  
                               
                           
                           
                              Caracterizarea aditivului:
                              
                                           
                                       
                                       
                                          Chelat de cupru al analogului hidroxilat al metioninei conținând 18 % cupru și 79,5 %-81 % acid (2-hidroxi-4-metiltio) butanoic Ulei mineral: ≤ 1 %
                                       
                                    
                                           
                                       
                                       
                                          CAS: 292140-30-8
                                       
                                    
                        
                               
                           
                           
                              Metodă de analiză (1):
                              Spectrometrie de absorbție atomică (SAA)
                           
                        
               
                  Toate speciile
               
               
                  —
               
               
                   
               
               
                  
                               
                           
                           
                              Bovine
                              
                                          —
                                       
                                       
                                          Bovine înainte de debutul ruminării, inclusiv înlocuitori de lapte suplimentari: 15 (total)
                                       
                                    
                                          —
                                       
                                       
                                          Alte bovine: 35 (total).
                                       
                                    
                        
                               
                           
                           
                              Ovine: 15 (total)
                           
                        
                               
                           
                           
                              Purcei până la 12 săptămâni: 170 (total)
                           
                        
                               
                           
                           
                              Crustacee: 50 (total)
                           
                        
                               
                           
                           
                              Alte animale: 25 (total)
                           
                        
               
                  
                              1.
                           
                           
                              Aditivul se încorporează în furaje sub formă de preamestec.
                           
                        
                              2.
                           
                           
                              Pentru siguranța utilizatorilor: în timpul manipulării, utilizatorii ar trebui să poarte protecție respiratorie, ochelari de protecție și mănuși.
                           
                        
                              3.
                           
                           
                              Următorul text se înscrie pe etichetă:
                              
                                          —
                                       
                                       
                                          În cazul furajelor destinate oilor, dacă concentrația de cupru din furaj depășește 10 mg/kg:
                                          
                                             „Concentrația de cupru din acest furaj poate cauza otrăvirea anumitor soiuri de ovine.”
                                          
                                       
                                    
                                          —
                                       
                                       
                                          În cazul furajelor destinate bovinelor după debutul ruminării, dacă concentrația de cupru din furaj este mai mică de 20 mg/kg:
                                          
                                             „Concentrația de cupru din acest furaj poate cauza deficit de cupru la vitele care pasc pe pășuni cu concentrație mare de molibden sau sulf.”
                                          
                                       
                                    
                        
               
                  14 mai 2020
               
            
         (1)  Detalii privind metodele de analiză sunt disponibile la următoarea adresă a laboratorului comunitar de referință: http://www.irmm.jrc.be/crl-feed-additives